România se află pe ultimul loc în domeniul inovării în Uniunea Europeană, iar firmele mici și mijlocii românești trag în jos media perforanței în acest sector în blocul comunitar, relevă Taboul de bord al inovării în UE, prezentat, marți de Comisia Europeană. În schimb, Irlanda este liderul european al inovării în firmele mici și mijlcii (IMM).

România este un ”inovator modest”, în tabloul european al inovării, înregistrând în anul 2016 un nivel de 34% din performanța medie a Uniunii Eurpene în acest domeniu.

Astfel, țara noastră a pierdut 14 procente față de nivelul din anul 2010, relativ la media UE.

Dintre vecinii noștri, Bulgaria este pe penultimul loc, cu un nivel de 47% din media UE. Ungaria stă și mai bine, cu 66% din media UE ca performanță în inovare (a șasea din coadă).

Suedia este din nou lider în domeniul inovării, urmată de Danemarca, Finlanda, Olanda, Marea Britanie și Germania, în topul statelor UE inovatoare, pe anul 2016.

